title: ভগবান
text: ভগবান অইলতাই সংস্কৃত ধর্মতাত্ত্বিক শব্দ আহান । এরে শব্দএহার মাধ্যমে হিন্দুধর্মর বারো সনাতন ধর্মর 'স্রষ্ট্রা গোর '-নাঙর রুপ আহান ঙাল পার । “সনাতনী ধর্মত” ভগবানর আহও নাঙ সম্পর্কে মাতানি অসে । অতার মধ্যে এরে নাঙ এহানও আহান ।
  গৌড়ীয় বৈষ্ণবধর্মত এরে শব্দ এহার প্রয়োগ হাবিত্ত বেশি। গৌড়ীয় বৈষ্ণব অতার কৃষ্ণ-কেন্দ্রিক ধর্মতত্ত্ব অহাত কৃষ্ণরে "স্বয়ং ভগবান বারো ভগবান" নাঙে উল্লেখ করতারা ।  যদিও ভাগবত পুরাণে এহার আরাকও ব্যবহার আছে । গৌড়ীয় বৈষ্ণব, নিম্বার্ক সম্প্রদায় বারো বল্লভাচার্যর অনুগামী অতায় কৃষ্ণরে বিষ্ণু বারো নারায়ণ আরতাও তাঁর হাবি অবতারর উৎস বুলিয়া নিঙকরতারা । এই কারণ অহানে তাঁরে "ভগবান" মাততারা ।
  
  ভাগবত পুরাণ বারো অন্যান্য ধর্মগ্রন্থত কৃষ্ণ বারো বিষ্ণুর আরাকও রূপ সম্পর্কে এরে শব্দএহান খুব কমই ব্যবহার করতারা । অন্যান্য বৈষ্ণব সম্প্রদায়র মানুয়ে এরে শব্দএহার ব্যবহার কম করতারা । অনেকেই কৃষ্ণরে "স্বয়ং ভগবান" মনে করতারা ; কারণ, সম্প্রদায়-নির্বিশেষে তাঁরে উদার দৃষ্টিকোণে ত্ত চানার প্রবণতাও বারো খেয়াল করানি যারগা । তার পরেও কৃষ্ণরে "স্বয়ং ভগবান" বুলিয়া স্বীকৃতি দেনা গেলেগা , হারপানি লাগতই মতবাদ এহান গৌড়ীয় বৈষ্ণব, বল্লভ সম্প্রদায়, বারো নিম্বার্ক সম্প্রদায় অহাত্ত উৎসারিতহান বুলিয়া । কারণ এরে তিনহান মতবাদই কৃষ্ণরে বিষ্ণু বারো তাঁর অবতারগণর উৎসহান বুলিয়া মনে করতারা । এই মতএহান "ভাগবতর দাঙর উক্তি আহাত্ত গৃহীত অসেহান "(১।৩।২৮)
  
  অন্য মতে, কৃষ্ণ বিষ্ণুর অন্যতম অবতার আগো । হারপানি থক কথা আহান অইলতাই , বিষ্ণুরে সাধারণত অন্যান্য অবতারর আদিপাগো মনে করানি অইলেও, এহান বৈষ্ণবধর্মর ঈশ্বরর নাঙ আহান মাত্র । বৈষ্ণবধর্মে ঈশ্বর নারায়ণ, বাসুদেব বারো কৃষ্ণ নাঙেও চিনতারা । এরে আকিহান নাঙর বিশেষ মূর্তি আগো কল্পনা করিয়া অরে মূর্তিগোরেই প্রাধান্য আরোপ করতারা ।
  
  পাসিতা
  
  পাদটীকা 
   
   
   
   
   
   
   
   
  
   
   
   Garuda Pillar of Besnagar, Archaeological Survey of India, Annual Report (1908–1909). Calcutta: Superintendent of Government Printing, 1912, 129.
   
   
   
   
  
   
  
   
   
  </div>
  
  বিষয়শ্রেণী:কৃষ্ণ
  বিষয়শ্রেণী:কৃষ্ণতত্ত্ব
  বিষয়শ্রেণী:সংস্কৃত শব্দ বারো শব্দবন্ধ
  বিষয়শ্রেণী:বৈষ্ণব ধর্ম
  বিষয়শ্রেণী:হিন্দু দার্শনিক ধারণা
  বিষয়শ্রেণী:গৌড়ীয় বৈষ্ণব দার্শনিক ধারণা
  বিষয়শ্রেণী:কৃষ্ণর নামান্তর
  বিষয়শ্রেণী:একেশ্বরবাদ
  বিষয়শ্রেণী:ঈশ্বর
  বিষয়শ্রেণী:ঈশ্বরর নাম